

**Ministerstvo životného prostredia Slovenskej republiky**

ako riadiaci orgán pre **Operačný program Kvalita Životného prostredia**

**Vyhlasuje výzvu na výber odborných hodnotiteľov žiadostí o nenávratný finančný príspevok**

**z  Kohézneho fondu**

**pre prioritnú os:**

1. **Udržateľné využívanie prírodných zdrojov prostredníctvom rozvoja environmentálnej infraštruktúry**

**pre investičnú prioritu:**

**1.4 Prijatie opatrení na zlepšenie mestského prostredia, revitalizácie miest, oživenia a dekontaminácie opustených priemyselných areálov (vrátane oblastí, ktoré prechádzajú zmenou), zníženie miery znečistenia ovzdušia a podpory opatrení na zníženie hluku**

**pre špecifický cieľ:**

**1.4.1 Zníženie znečisťovania ovzdušia a zlepšenie jeho kvality**

Aktivita A: Technologické a technické opatrenia na redukciu emisií znečisťujúcich látok do ovzdušia realizované na zdrojoch znečisťovania ovzdušia, najmä za účelom plnenia požiadaviek smernice o národných emisných stropoch a/alebo smernice o kvalite okolitého ovzdušia a čistejšom ovzduší v Európe

Podaktivita: Náhrada zastaraných spaľovacích zariadení vo verejných budovách v rozsahu:

a) náhrady za nízkoemisné a energeticky účinnejšie spaľovacie zariadenia, ktoré zahŕňajú zmenu palivovej základne na nízkoemisné palivo s výnimkou biomasy a iných obnoviteľných zdrojov,

b) modernizácie vykurovacích systémov výlučne ako súčasť náhrady spaľovacieho zariadenia podľa písm. a).

**Dátum: 10. 12. 2018**

**Kritériá na výber odborných hodnotiteľov pre hodnotenie žiadostí o nenávratný finančný príspevok v programovom období 2014 - 2020**

* bezúhonnosť,
* plná spôsobilosť na právne úkony,
* vysokoškolské vzdelanie min. II. stupňa,
* min. 5 ročná prax (5 ročná prax sa uplatňuje pre hodnotenie ŽoNFP s výškou nenávratného finančného príspevku do 5 miliónov EUR) alebo min. 10 ročná prax (10 ročná prax sa uplatňuje pre hodnotenie ŽoNFP s výškou nenávratného finančného príspevku nad 5 miliónov EUR) v oblasti energetiky[[1]](#footnote-1) (napr. projekčná činnosť, energetický audit, kontrola a modernizácia vykurovacích systémov vrátane náhrady zastaraných spaľovacích zariadení resp. modernizácie vykurovacích systémov za iné nízkoemisné a energeticky účinnejšie spaľovacie zariadenie, ktoré zahŕňajú zmenu palivovej základne na nízkoemisné palivo) v súvislosti s oblasťou ochrany ovzdušia, resp. pedagogicko-vedecká činnosť, výskumno-vývojová činnosť, poradensko-expertízna a iná znalecká činnosť alebo kontrolná alebo iná obdobná technická činnosť v danej oblasti,
* znalosti platných právnych predpisov SR a EÚ, koncepčných a strategických dokumentov v oblasti energetiky a ochrany ovzdušia (napr. smernica o národných emisných stropoch; smernica o kvalite okolitého ovzdušia a čistejšom ovzduší v Európe),
* skúsenosti s hodnotením projektov financovaných z fondov EÚ sú výhodou,
* schopnosti a osobnostné vlastnosti: vysoká miera objektivity, čestnosti, diskrétnosti, schopnosť pracovať pod časovým tlakom a dodržiavať stanovené termíny.
* poznámka:
	1. vzhľadom na možnosť zneužitia informácií uvedených v žiadosti o nenávratný finančný príspevok a jej prílohách, ako aj v záujme vylúčenia zaujatosti v priebehu hodnotenia žiadosti o nenávratný finančný príspevok, sú odborní hodnotitelia povinní pri podpise dohody o vykonaní práce podpísať aj Čestné vyhlásenie o nestrannosti, zachovaní dôvernosti informácií a vylúčení konfliktu záujmov,
	2. odborní hodnotitelia sú povinní pred začatím procesu odborného hodnotenia podpísať aj Čestné vyhlásenie o oboznámení sa s obsahom dokumentu Príručka pre hodnotiteľov žiadostí o nenávratný finančný príspevok Operačného programu Kvalita životného prostredia, s aktuálne platnou verziou Operačného programu Kvalita životného prostredia, metodickými dokumentmi Operačného programu Kvalita životného prostredia a dokumentmi zverejnenými v rámci príslušnej hodnotenej výzvy na predkladanie žiadostí o nenávratný finančný príspevok, potrebnými pre proces odborného hodnotenia, na základe ktorého je odborný hodnotiteľ schopný analyzovať projekt, t.j. je schopný posúdiť environmentálno-technickú stránku projektu, ako aj vyhodnotiť účelnosť, vecnú oprávnenosť, hospodárnosť a efektívnosť výdavkov projektu, ako aj finančnú udržateľnosť projektu a finančnú charakteristiku žiadateľa.

# Spôsob overenia náležitosti k výberu uchádzača na pozíciu odborného hodnotiteľa:

# Žiadosť o zaradenie do zoznamu odborných hodnotiteľov (Príloha č. 1 výzvy na výber odborných hodnotiteľov žiadostí o nenávratný finančný príspevok).

# Životopis preukazujúci vzdelanie, odborné skúsenosti (prax) – priložiť vyplnený formulár vo forme Europass (Príloha č. 2 výzvy na výber odborných hodnotiteľov žiadostí o nenávratný finančný príspevok), zároveň je v životopise potrebné uviesť v časti životopisu „Referencie“ získanú prax v oblasti súvisiacej s predmetom odborného hodnotenia spolu s uvedením počtu rokov, počas ktorých na danej pozícii pôsobil, pričom je potrebné uviesť oblasť praxe výberom z číselníka SK NACE. Súčasne uchádzač predloží referencie vydané osobou, ktorá potvrdí údaje o získaných referenciách.

# Vyhlásenie o spracovaní osobných údajov podľa § 47 zákona č. 292/2014 Z.z. o príspevku poskytovanom z európskych štrukturálnych a investičných fondov v znení neskorších predpisov v spojitosti so zákonom č. 122/2013 Z.z. o ochrane osobných údajov v znení neskorších predpisov (Príloha č. 3 výzvy na výber odborných hodnotiteľov žiadostí o nenávratný finančný príspevok).

# Kópia dokladu o ukončení vysokoškolského štúdia (napr. diplom).

# Výpis z registra trestov nie starší ako 3 mesiace ku dňu jeho predloženia.

# Zamestnávateľom potvrdené referencie o praxi hodnotiteľa (potvrdzujúce minimálne zadefinovanú požadovanú prax v požadovanej oblasti), v prípade štátnych zamestnancov postačuje doložiť opis činnosti štátnozamestnaneckého miesta, ak je z neho zrejmá uvedená činnosť.

# Čestné vyhlásenie (Príloha č. 4 výzvy na výber odborných hodnotiteľov žiadostí o nenávratný finančný príspevok), ktorým uchádzač preukazuje splnenie nasledovných kritérií a požiadaviek na výber odborných hodnotiteľov:

# plná spôsobilosť na právne úkony v plnom rozsahu;

# znalosť platných právnych predpisov SR a EÚ, koncepčných a strategických dokumentov najmä v oblasti energetiky a ochrany ovzdušia,

# vysoká miera objektivity, čestnosti, diskrétnosti,

# schopnosť pracovať pod časovým tlakom a dodržiavať stanovené termíny.

#  Súhlas so zverejnením informácií v zmysle § 48 a § 49 zákona o príspevku z EŠIF (Príloha č. 5 výzvy na výber odborných hodnotiteľov žiadostí o nenávratný finančný príspevok),

# Ďalšie prílohy podľa vlastného uváženia (kópie certifikátov, doklady preukazujúce skúsenosti s hodnotením projektov financovaných z fondov EÚ a pod. – dokumenty musia byť platné ku dňu ich predloženia) – predloženie predmetných dokumentov je odporúčané na podporu informácií predložených v životopise.

# Ďalšie informácie:

Tí uchádzači, ktorí budú spĺňať zverejnené kritériá na základe zhodnotenia doručených náležitostí k výberu uchádzača na pozíciu odborného hodnotiteľa, budú následne zaradení do zoznamu odborných hodnotiteľov žiadostí o nenávratný finančný príspevok v rámci Operačného programu Kvalita životného prostredia.

Celková suma za zhodnotenie jednej žiadosti o nenávratný finančný príspevok je **200,00 EUR**.

Príslušné **náležitosti k výberu uchádzača na pozíciu odborného hodnotiteľa** zašle uchádzač **v termíne do 21. 12. 2018,** v písomnej forme na adresu:

Ministerstvo životného prostredia SR

Sekcia environmentálnych programov a projektov

Odbor posudzovania projektov

Karloveská 2, 841 04 Bratislava

Obálku je potrebné označiť nápisom *„Odborný hodnotiteľ“*.

**Pre posúdenie splnenia podmienky doručenia žiadosti o zaradenie uchádzača na pozíciu odborného hodnotiteľa v lehote na to určenej výzvou je rozhodujúci dátum odovzdania žiadosti na prepravu (dátum pečiatky pošty, príp. kuriérskej služby), resp. dátum osobného doručenia žiadosti v pracovné dni v čase od 8:30 – 12:00 a 12:30 – 15:00 na vyššie uvedenú adresu.**

**Kontakt pre bližšie informácie k výzve:**

peter.venglar@enviro.gov.sk

1. Predmetom odborného hodnotenia budú projekty, ktoré riešia náhradu zastaraných spaľovacích zariadení vo verejných budovách v rozsahu 1.) náhrady za nízkoemisné a energeticky účinnejšie spaľovacie zariadenia, ktoré zahŕňajú zmenu palivovej základne na nízkoemisné palivo s výnimkou biomasy a iných obnoviteľných zdrojov 2.) modernizácie vykurovacích systémov výlučne ako súčasť náhrady spaľovacieho zariadenia podľa bodu 1.). [↑](#footnote-ref-1)